cyanic-selkie/wikianc huggingface dataset:
தமிழர் பாலியல் வழக்கங்கள்
சிறுபான்மை பாலுறவு இயல்புகளின் அங்கீகாரம்
தமிழ்ச் சமூகம் ஓரினச்சேர்க்கை, இருபால்சேர்க்கை போன்ற பாலுறவுகளையும், திருநங்கைகளையும் முழுமையாக ஏற்கவில்லை, அங்கீகரிக்கவில்லை. மேற்குநாட்டு சமூகங்களில் இடம் பெறும் கதையாடல்களும் தமிழ்ச் சூழலில் இடம் பெறவில்லை. பொதுவாக இவை தமிழ் பண்பாட்டுக்கு புறம்பானவை அல்லது ஏற்கத்தகாதவை என்ற கருத்தே இருக்கின்றது. இருப்பினும் ஆவணப் பத்திரத்தில் மாறிய பாலினம் (Third Gender) என்ற தெரிவை ஏற்படுத்திய தமிழ்நாடு அரசின் முடிவு ஒரு மாற்றத்தை பிரதிபலிக்கின்றது. விஜய் தொலைக்காட்சியில் இடம்பெறும் இப்படிக்கு ரோஸ் என்ற திருநங்கை தொகுப்பாளராக விழங்கும் நிகழ்ச்சியும் ஒரு முக்கிய மாற்றத்தைப் பிரதிபலிக்கின்றது.
மாறிவரும் பாலியல் பற்றி பார்வைகள்
பாலியல் தொடர்பாக தமிழர் கருத்துகள் பற்றி விரிவான ஆய்வுகள் உள்ளனவா என்று அறிய முடியவில்லை. பொதுவாக தமிழ்ச் சமூகம் 'விக்டோரியன் மொராலிட்டி’ அல்லது conservative மன்ப்பான்மை கொண்டதாகக் கருதப்படுகிறது. குறிப்பாக ஒருவருக்கு ஒருத்தி என்ற ஒழுக்கம் "உயர்ந்த விழுமியாக" கருதப்படுகிறது. இருப்பினும் பாலியல் தொடர்பான பார்வை தற்போது மாறிவருகிறது. அவற்றின் சில எடுத்துக்காட்டுகள் கீழே:
பிரச்சனை பெண் அணியும் உடையில் இல்லை. அதனை ஒரு சரக்காக மாற்றி சங்கேதப்படுத்தியிருக்கும் ஆரோக்கியமற்ற நமது ஒடுக்கப்பட்ட பண்பாட்டில் உள்ளது. துணி விலகியவுடன் மனம் விலகி உடல் வெலவெலக்கும் நமது பாலுணர்வின் பலவீனத்தில் இருக்கிறது. உடல் தெரிய ஆடை உடுத்தும் ஒரு பெண் உடல், ஒரு ஐரோப்பியனுக்கு கவர்ச்சிகரமானதாக இருப்பதில்லை. நமக்கோ அதுதான் மிகப்பெரிய கவர்ச்சி. காரணம் பாலுணர்வு பற்றி நம்மிடம் உலவும் மர்மங்களும், புனைவுகளும், ஆண்-பெண் இருவரையும் பழக விடாத பண்பாட்டு இறுக்கமுமே காரணம். ஒருவேளை இதனை அனுமதித்தால் உடனடியாக எல்லா ஆண்களும் எல்லா பெண்களும் “தவறான“ நடைமுறைகளை பின்பற்றி பண்பாடு கெட்டு சீரழிந்துவிடும் என்று பயப்பட வேண்டியதில்லை.
சுத்தக் காமம் … அழகானது … இயற்கையானது. ஒரு ஆணும் பெண்ணும் சுலபமாக அனுபவிக்க ஆயிரம் பேர் சாட்சியிட்டு திருமணம் என்ற சடங்கெல்லாம் தேவையில்லை. காதல் என்ற திரை கூடத் தேவையில்லை… நல்ல நட்பும்.. கூட ஒரு கருத்தடை சாதனமும் இருந்தால் காம அரக்கனிடமிருந்து ஒரு சிறுவிடுதலைக்கு போதுமானது ” என்று சொன்னாள் ஒரு சென்னைத் தோழி...
வெளி இணைப்புகள்
பகுப்பு:தமிழர் வாழ்வியல் பகுப்பு:பாலியலும் சமூகமும்
கவைபிரி உயிரினத் தோற்றம்
கவைபிரி உயிரினத் தோற்றம் (Cladogenesis) என்பது படிவளர்ச்சிவழிப் பிரிதல் நிகழ்வாகும். இதில் ஒரு தாய் உயிரினம் வேறுபட்ட இரண்டு சேய் உயிரினங்களாகப் பிரிந்து விரிபடிவளர்ச்சிவழிப் பிரிகவையை உருவாக்குகிறது.
சில உயிரினங்கள் புதிய தொலைவிடங்களை அடைய நேரும்போதோ, சூழல் பலமுறை பேரழிவுகளை உருவாக்கும்போது பல வெற்றிட வாழ்விடங்கள் உருவாகும்போதோ கவைபிரி உயிரினம் எப்போதும் உருவாகிறது. இந்த உயிரினங்களை நெடுந்தொலைவுக்குப் பிரிக்கும் நிகழ்வுகள் அதேநேரத்தில் அவை திறம்பட வாழவும் இனப்பெருக்கம் செய்யவும் சூழலுக்குத் தக மேலும் படிமலரவும் சமவாய்ப்புகளையும் தருகின்றன. கவைபிரி உயிரினத் தோற்றத்துக்கான வாழும் எடுத்துக்காட்டாக அவாய்த் தீவுத் தொடரைக் கூறலாம். இவ்விடத்துக்குப் பல அருகிய உயிரினங்கள் கடல் நீரோட்டம் வழியாகவும் காற்றோட்டம் வழியாகவும் வந்து சேர்ந்துள்ளன. விரிபடிவளர்ச்சியால் உருவாகிய இவையொத்த உயிரினங்கள் புவியில் வேறெங்குமே காணப்படவில்லை.
கவைபிரி உயிரினத் தோற்றம் நேர் உயிரினத் தோற்றத்துக்கு (anagenesis) முரண்பட்டதாகும். நேர் உயிரினத் தோற்றத்தில் ஒரு மூதாதை உயிரினம் படிப்படியான மாற்றங்களின் திரள்வால் போதுமான அளவுக்கு வேறுபாடுற்றுக் கணிசமான அளவு தனியினமாகிப் புது வடிவச் சிறப்பினமாகிறது. இங்குத் தொகுதிக் கால்வழியில் கிளைபிரிவேதும் ஏற்படுவதில்லை.
கவைபிரி உயிரினத் தோற்றப் பகுப்பில் ஓர் உயிரினம் அமைதலை நிறுவவோ மறுக்கவோ பல முறைகளும் சான்றுகளும் உள்ளன. இதற்கு அறிவியலார் பயன்படுத்தும் சில முறைகள், ஒவ்வொன்றுக்கும் உரிய விளக்கம் அல்லது சான்றுடன், கீழே தரப்பட்டுள்ளன.
இவை உயிரினத் தோற்ற நிகழ்ச்சி கவைபிரிவகையா நேர்மாற்றவகையா என அறிவதற்கான சில வழிமுறைகளே. அறிவியலார் உயிரினங்களுக்கு இடையில் நிலவும் உறவு அறியவும் அவை பிரிவதற்கான காரணங்களை அறியவும் பல புதிய முறைகளைக் கண்டுபிடித்தவண்ணம் உள்ளனர்.
மேற்கோள்கள்
பகுப்பு:பரிணாம உயிரியல் பகுப்பு:தொகுதிமரபியல் பகுப்பு:உயிரியல் வகைப்பாடு பகுப்பு:உயிரியல் துறைச்சொற்கள்
குலாம் பரூக் (துடுப்பாட்டக்காரர்)
குலாம் பரூக்  (Golam Faruq), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஐந்து இல் கலந்து கொண்டுள்ளார். இவர் 1986 – 1990 ஆண்டுகளில் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
பொள்ளிலூர் போர் (1781)
பொள்ளிலூர் போர் ஐதர் அலி தலைமையேற்ற மைசூர் அரசு படைகளுக்கும் ஜெனரல் ஐயிர் கூட் தலைமையேற்ற பிரித்தானிய கிழக்கிந்திய நிறுவனம் படைகளுக்கும் இடையே ஆகத்து 27, 1781இல் காஞ்சிபுரம் அடுத்த பொள்ளிலூரில் நடைபெற்ற போர். இது கம்பனி முழுமையாகத் தோற்கடிக்கப்பட்டு படைத்தலைவர் பெய்லி சிறைபிடிக்கப்பட்ட, 1780இல் நடைபெற்ற அதே இடத்தில் நடைபெற்றது. ஆனால் 1781இல் கம்பனியின் படைகள் இரு அணிகளாக ஒருங்கிணைக்கப்பட்டிருந்தன. ஓரணி திப்பு சுல்தானின் படைகளை எதிர்கொண்டது; மற்றொன்று ஐதர் அலியை எதிர்கொண்டது. ஆனால் ஐதர் அலியின் படைகள் பெரும் தோல்வி கண்டு காஞ்சிபுரத்திற்குத் திரும்பினர்.
போருக்குப் பிறகு உணவுப்பொருட்கள் குறைபாட்டால் கூட் தனது படைகளை திருபாசூருக்கு திருப்பினார். இரு படைகளும் தத்தம் பாசறைகளுக்குத் திரும்பின; இரண்டுமே தாமே வென்றதாக கூறினர்.
நூற்கோவை
பகுப்பு:1781 நிகழ்வுகள் பகுப்பு:தமிழகப் போர்கள் பகுப்பு:இரண்டாம் ஆங்கிலேய-மைசூர் போர்கள்
எட்கர் தர்ஸ்டன்
எட்கர் தர்ஸ்டன் (Edgar Thurston, 1855-1935) 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் தொடக்கத்திலும் சென்னை அருங்காட்சியகத்தின் பொறுப்பாளராக இருந்தார். பிரித்தானியரான இவர் சென்னையில் இருந்த காலத்தில் தென்னிந்தியாவின் சாதிகள், பழங்குடிகள் என்பன தொடர்பில் மானிடவியல் ஆய்வில் ஈடுபட்டுத் "தென்னிந்தியாவின் சாதிகளும் பழங்குடிகளும்" என்னும் ஏழு தொகுதிகளைக் கொண்ட பெரு நூலொன்றை எழுதியுள்ளார். இத்துறையில் முன்னோடியாக அமைந்துள்ள இந்நூல் தென்னிந்திய மானிடவியலின் ஒரு அடிப்படை நூலாக உள்ளது. மானிடவியலில் மட்டுமன்றி கடல்வாழ் உயிரினங்கள் பற்றியும், பழங்கால நாணயங்கள் பற்றியும் இவருக்கு ஆர்வம் இருந்தது. நாணயங்களைச் சேகரிப்பதிலும் அவற்றை ஆய்வு செய்வதிலும் ஈடுபட்டிருந்த தர்ஸ்டன் அது குறித்தும் நூல்களை எழுதியுள்ளார்.
வாழ்க்கை
எட்கர் தர்ஸ்டன் இங்கிலாந்தில் உள்ள கியூ (Kew) என்னுமிடத்தில் 1855 ஆம் ஆண்டு அவரது பெற்றோருக்கு இரண்டாவது மகனாகப் பிறந்தார். இவரது தந்தையார் சார்லசு பாசுவர்த் தர்ஸ்டன். இவர் எட்டனிலும் (Eton), பின்னர் இலண்டனில் உள்ள கிங்சு கல்லூரியின் மருத்துவப் பள்ளியிலும் கல்வி பயின்றார். 1877 ஆம் ஆண்டில் பட்டம் பெற்று வெளியேறினார். சில காலம் கிங்சு கல்லூரியின் அருங்காட்சியகப் பொறுப்பாளராகவும் இருந்துள்ளார். பின்னர் இந்தியாவுக்கு வந்த இவர் 1885 ஆம் ஆண்டில் சென்னை அருங்காட்சியகத்தின் பொறுப்பாளராகப் பணியில் அமர்ந்தார். ஏறத்தாழ 25 ஆண்டுகாலம் இப் பொறுப்பில் இருந்த தர்ஸ்டன், ஓய்வு பெற்ற பின்னர் இங்கிலாந்துக்குத் திரும்பினார். அங்கே அவர் தாவரங்கள் பற்றிய ஆய்வுகளில் ஈடுபட்டார். 1930 ஆம் ஆண்டில் "கார்ண்வாலின் பிரித்தானிய மற்றும் வெளிநாட்டுத் மரங்களும் செடிகளும்" என்னும் தலைப்பிலான நூலையும் வெளியிட்டார். 1935 ஆம் ஆண்டு தமது எண்பதாவது வயதில் பென்சான்சு என்னும் இடத்தில் தர்ஸ்டன் காலமானார்.
பணிகள்
சென்னை அருங்காட்சியகத்தின் பொறுப்பாளராக இருந்தபோது, அருங்காட்சியகத்தில் முறையான பயன்பாட்டைக் கருத்தில் கொண்டும் பொது மக்களின் வசதி கருதியும் பல நடவடிக்கைகளை இவர் எடுத்தார். இவர் பதவியேற்ற காலத்தில் சென்னை அருங்காட்சியகத்தில் சென்னை மாகாணத்தின் பண்பாட்டோடு தொடர்பில்லாத ஏராளமான காட்சிப் பொருள்கள் இருந்தன. இவ்வாறான பொருட்களை அவற்றொடு தொடர்புடைய மாநிலங்களுக்கு அனுப்பிவிட்டுத் திராவிடப் பண்பாட்டை முறையாகக் காட்சிப்படுத்துவதற்கான ஒழுங்குகளைச் செய்தார். மக்கள் அருங்காட்சியகத்தைப் பார்ப்பதற்கு வசதி செய்வதற்காக விடுமுறை நாளான ஞாயிற்றுக்கிழமைகளில் அருங்காட்சியகத்தைத் திறந்து வைக்கவும் அதற்காக வெள்ளிக்கிழமையை அருங்காட்சியகத்தின் விடுமுறை நாளாக்கவும் நடவடிக்கை எடுத்தார்.
சென்னை மெரீனாக் கடற்கரையில் அமைந்துள்ள நீர்வாழ் உயிரினக் காட்சியகத்தைத் தொடங்குவதில் பெரும் பங்கு வகித்தார். இது 1909 ஆம் ஆண்டில் பொதுமக்கள் பார்ப்பதற்காகத் திறந்துவிடப்பட்டது.
ஆய்வுகள்
20 ஆம் நூற்றாண்டின் தொடக்கத்தில் பிரித்தானியக் குடியேற்றவாத அரசு, தென்னிந்தியாவில் உள்ள சாதிகளினதும் பழங்குடிகளினதும் முழு விபரங்களைத் தொகுக்கும் பொறுப்பை தர்ஸ்டனுக்கு வழங்கியது. 1901 ஆம் ஆண்டில் இப் பணிக்கான ஆய்வு வேலைகளைத் தொடங்கிய தர்ஸ்டன், 1907 ஆம் ஆண்டில் தென்னிந்திய இனவரைவியல் குறிப்புக்கள் (Ethnographic Notes on Southern India) என்னும் தலைப்பிலான நூலொன்றை இரண்டு தொகுதிகளாக வெளியிட்டார். 1909 ஆம் ஆண்டில், தென்னிந்தியச் சாதிகளும் பழங்குடிகளும் (Castes andTribes of South India) என்ற நூல் 7 தொகுதிகளாக வெளியிடப்பட்டன. கடைசியாகக் குறிப்பிட்ட நூல் வரிசையை தர்ஸ்டன், ரங்காச்சாரி என்பவருடன் இணைந்து உருவாக்கினார். இந்நூலில் தென்னிந்தியாவைச் சேர்ந்த 2000 சாதிகள் மற்றும் பழங்குடியினரது இனவரைவியல் தகவல்கள் தொகுக்கப்பட்டுள்ளன.
உசாத்துணைகள்
பகுப்பு:பிரித்தானிய மானிடவியலாளர்கள்
வெளி இணைப்புகள்
பகுப்பு:1855 பிறப்புகள் பகுப்பு:1935 இறப்புகள்
விடுதலைப் போராளிகள் - இலங்கைத் தமிழ் நூல் பட்டியல்
இலங்கை எழுத்தாளர்களினால் எழுதி வெளியிடப்பட்ட விடுதலைப் போராளிகளின் வாழ்க்கை வரலாறு பற்றிய தமிழ் நூல்களும், விடுதலைப் போராட்டம் பற்றிய வரலாற்று தமிழ் நூல்களும் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
லூயி பிரெயில்
லூயிஸ் பிரெய்ல் (ஜனவரி-4, 1809. ஜனவரி-6, 1852, பிரான்ஸ்) பார்வையற்றவர்களுக்கான பிரெய்ல் எழுத்தினை உருவாக்கியவர். பிரெஞ்சுக்காரரான இவர் பார்வையற்றவர். பார்வையற்றவர்கள் தடவிப் பார்த்துப் படிக்க ஏற்ற பிரெய்லி எழுத்தினைக் கண்டுபிடித்தார். பிரெயில் முறையில் ஒன்று முதல் ஆறு புடைப்புப்புள்ளிகளையும் ஓட்டைகளையும் கொண்டு எழுதிய எழுத்துகளை விரல்களை வைத்துத் தடவுதலின் மூலம் இனங்கண்டு கொள்வர்.
இளமைக்காலம்
லூயி பிரெயில் தன் மூன்றாவது வயதில், ஒரு தையல் ஊசியை வைத்துக்கொண்டு விளையாடும் போது எதிர்பாராத விதமாக, ஒரு கண்ணில் காயம் ஏற்பட்டது; உரிய மருத்துவம் செய்யாது விட்டதனால், அக்கண்ணை இழக்க நேரிட்டது. பரிவுக்கண் நோய் (sympathetic ophthalmia) காரணத்தினால், அவர் இன்னொரு கண்ணையும் இழக்க நேரிட்டது.
சிறப்புகள்
இவர் கண்டறிந்த பார்வையற்றவர்களுக்கான கல்வி முறையானது, பார்வையாளர்களுக்கு மிகவும் உதவிகரமான மற்றும் சுலபமான முறையாகும். இதற்காக உலக நாடுகள் பலவும் இவரது அஞ்சல் தலை மற்றும் நினைவு நாணயங்கள் வெளியிட்டு பெருமைப்படுத்தியுள்ளன. இந்திய அரசும் இவரது படம் பொறித்த 2 ரூபாய் நினைவு நாணயத்தை வெளியிட்டு பெருமைப்படுத்தியது.
பகுப்பு:கண்டுபிடிப்பாளர்கள் பகுப்பு:1809 பிறப்புகள் பகுப்பு:1852 இறப்புகள் பகுப்பு:பிரெஞ்சு கண்டுபிடிப்பாளர்கள்
பெனிசிலின்
வரலாறு
பெனிசிலினைக் கண்டுபிடித்தவர் ஸ்காட்லாந்தினரான சர் அலெக்சாண்டர் பிளெமிங் என்பவராவார். இக் கண்டுபிடிப்பு 1928 இல் இடம்பெற்றது. எனினும், இதை முதன்முதலில் ஒரு மருந்தாகப் பயன்படுத்தியவர் நோபல் பரிசு பெற்றவரும், ஆஸ்திரேலியாவைச் சேர்ந்தவருமான ஹோவார்ட் வால்ட்டர் புளோரே (Howard Walter Florey) என்பவராவார்.
எனினும், பெனிசிலியத்தின் நுண்ணுயிர்ப் பெருக்கத் தடுப்பு இயல்பு பற்றிப் பலரும் குறிப்பிட்டுள்ளனர். இது குறித்த முதல் குறிப்பு 1875 ஆம் ஆண்டுக்குரியது. அப்போது ஜான் டிண்டால் (John Tyndall) என்பவர் இது பற்றி இலண்டனில் உள்ள அரச சங்கத்துக்கு (Royal Society) அறிவித்துள்ளார். ஏர்னெஸ்ட் டுச்செஸ்ட்னே என்பவர் 1897 ஆம் ஆண்டில் தனது ஆய்வுக் கட்டுரையில் இது பற்றிக் குறிப்பிட்டார். ஆனால் அவர் இளவயதினராக இருந்ததால் பாஸ்டர் நிறுவனம் அதனை ஏற்றுக்கொள்ளவில்லை.
புற இணைப்புகள்
பகுப்பு:மருந்துகள்
புத்தி கெட்ட மனிதர் எல்லாம்
புத்தி கெட்ட மனிதர் எல்லாம் (Puththi Ketta Manitharellam) என்பது 2021 ஆம் ஆண்டில் வெளிவந்த இலங்கைத் தமிழ்த் திரைப்படம் ஆகும். ராஜ் சிவராஜின் இயக்கத்திலும், ஜி. கிருசோபனின் தயாரிப்பிலும் வெளிவந்தது. கே. எஸ். சாந்தகுமாரின் பாடல்களுக்கு பூவன் மதீசன் இசையமைத்திருந்தார். இத்திரைப்படம் 2021 திசம்பர் 24 அன்று யாழ்ப்பாணத் திரையரங்குகளில் வெளியிடப்பட்டது. 2018 இல் வெளியான கோமாளி கிங்ஸ் இற்குப் பின்னர் இலங்கையில் தயாரிக்கப்பட்டு வெளியிடப்பட்ட முதலாவது தமிழ்த் திரைப்படம் இதுவாகும்.
தயாரிப்பு
இத்திரைப்படத்தின் படப்பிடிப்புகள் முக்கியமாக யாழ்ப்பாணத்தில் படமாக்கப்பட்டது, இதன் நடிகர்கள் பெரும்பாலும் யாழ்ப்பாணத்தைச் சேர்ந்தவர்கள் ஆவர். இதன் முன்னோட்டம் 2021 திசம்பர் 3 அன்று வெளியிடப்பட்டது.
வெளியீடு
இத்திரைப்படம் 2021 திசம்பர் 24 முதல் 26 வரை யாழ்ப்பாணத்தில் பல்வேறு திரையரங்குகளில் வெளியிடப்பட்டது.
கருவநல்லூர் அடைக்கலம் காத்த அம்மன் கோயில்
கருவநல்லூர் அடைக்கலம் காத்த அம்மன் கோயில் தமிழ்நாட்டில் திருநெல்வேலி மாவட்டம், கருவநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நகார் கானா
thumb| [[தில்லி|டெல்லியின் ஃபதேபூர் சிக்ரி அருகே நகார் கானா.]] thumb| [[இலக்னோ|லக்னோவின் பரா இமாம்பராவில் நெளபத் கானா .]] thumb| [[புரூக்ளின் அருங்காட்சியகம்|ப்ரூக்ளின் அருங்காட்சியகத்தின் மிர்சா தக்கானி நபுத் கானின் உருவப்படம்]] நகார் கானா ( नक़्क़ार ख़ाना ,    ) அல்லது நெளபத் கானா (இந்தி: नौबत Ur, உருது:  ) என்பது விழாக்களின் போது வரைதலுக்கான வீடு அல்லது பல்லியக் கூடம் என்பதற்கான ஒரு சொல் ஆகும். இந்தப் பெயருக்கு டிரம் (நகார் / நெளபாத்) - வீடு (கானா) என்று பொருள். அவை முகலாய கட்டிடக்கலைக்கு ஒரு தனித்துவமான அடையாளமாகும். மேலும் இந்தியா, பாக்கிஸ்தான் மற்றும் அருகிலுள்ள நாடுகளில் அவற்றின் செல்வாக்கின் கீழ் கட்டப்பட்டுள்ளன. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2017)">மேற்கோள் தேவை  ] பிஸ்மில்லாஹ் கானின் குடும்ப தலைமுறைகளின் செனாய் இசை அரண்மனைகள்  முதல்  கிராமப்புறம் வரை கேட்க ஏதுவாக இருந்தது. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (March 2014)">மேற்கோள் தேவை  ]
செங்கோட்டை
thumb| [[செங்கோட்டை|செங்கோட்டையில் நகார் கானா]] டெல்லியின் செங்கோட்டையில் உள்ள நெளபத் கானா என்ற முனையானது பத்து தூண்கள் பாதையின் கிழக்குப் பக்கத்தின் நுழைவாயிலுக்கு அருகில் உள்ளது. இது வேறுபட்ட முனைக்கு அடுத்ததாக அரச பல்லக்குகள் மற்றும் பிற சாதனங்கள் வைக்கப்பட்டன. இது 18 வகையான இசைக் கருவிகளைக் கொண்டிருந்தது, அவை அரச பரிவாரங்களின் ஒரு பகுதியாக அமைந்தன.
தாஜ் மஹால்
தாஜ்மஹால் வளாகத்தில் நகார் கானா உள்ளது.
குறிப்புகள்
பகுப்பு:கட்டிடக்கலைக் கூறுகள் பகுப்பு:முகலாயக் கட்டிடக்கலை
மனையியல்
மனையியல் அல்லது மனை அறிவியல் என்பது வீடு, குடும்பம், வாழ்வியல் தொடர்பான பல்வேறு கூறுகளுக்கான ஒரு கல்வித் துறை ஆகும். இது சமூக மற்றும் பெளதீக அறிவியல்களில் இருந்து பல்வேறு விடயங்களை உள்ளடக்கியது. மேற்குநாடுகளில் இது வீட்டுப் பொருளியல் (home economics) அல்லது family and consumer science (வீட்டு மற்றும் நுகர்வு அறிவியல்) அல்லத வீட்டுச் சூழலியல் (home ecology) என்றும் அறியப்படுகிறது.
வரலாறு
நெடுங்காலமாக உயர் கல்வி ஆண்களுக்கு மட்டுமானதாக மட்டும் இருந்து வந்தது. இந்த நிலை 1850 களின் பின்பு ஐக்கிய அமெரிக்காவில் உருவாக்கப்பட்ட நில-அன்பளிப்பு பல்கலைக்கழகங்களால் (Land-grant university) மாற்றப்பட்டது. இந்தப் பல்கலைக்கழகங்கள் மரபுவழியில் அளிக்கப்பட்டு வந்த லிபிரல் ஆட்சு (liberal arts) கல்வித்துறைகளைத் தாண்டி வேளாண்மை, அறிவியல், பொறியியல், படைத்துறையியல் ஆகிய தொழில்சார், திறன்சார் துறைகளில் (hands on and skill based practices) உயர் கல்வி வழங்கின. இவை பெண்கள் கல்விபெறவும் வாய்ப்புக்களைக் கொடுத்தன. இந்தப் பல்கலைக்கழகங்களில் பெண்களுக்கு கைத்தொழிற்கலைகளை, திறன்களைக் கற்பிக்கவென உருவாக்கப்பட்ட துறையே மனையியல் துறை ஆகும். இந்தத் துறை வீட்டையும் குடும்பத்தையும் மேலாண்மை செய்ய அறிவியல் நோக்கிலான கல்வியை வழங்குவதை நோக்கக் கொண்டு தொடங்கப்பட்டது. அன்றைய சமூக-கல்வி-பொருளாதாரச் சூழலில் மனையியல் துறையின் உருவாக்கம் முற்போக்கான ஒரு மாற்றம் ஆகும். பெண்கள் கல்வி, அரசு, தொழிற் துறைகளுக்கு பெருமளவில் வர இத் துறை அடித்தளம் இட்டது. பிற்காலத்தில் இது ஆண், பெண் இருபாலருக்குமான அடித்தள அறிவுகளையும் திறன்களையும் கொண்ட ஒரு கல்வித்துறையாக மாற்றம்பெற்றது.
இந்தியாவில் 1920 களுக்குப் பின்னரே மனையியல் அறிமுகப்படுத்தப்பட்டது. 1938 ஆம் ஆண்டு செனைப் பல்கலைக்கழத்தில் மனை அறிவியல் இளநிலைப் பட்டப் படிப்பாக அறிமுகப்படுத்தப்பட்டது. இராஜம்மாள். பி. தேவதாஸ் அவர்களின் முயற்சியால் பள்ளியில் இருந்து பல்கலைக்கழகம் வரை பல உட்பிரிவுகளுடான ஒரு துறையாக விரிவுபெற்றது. இன்று தமிழ்நாட்டுக் கல்வித்திட்டத்தின் ஒரு முக்கிய பாடமாக மனை அறிவியல் அமைகிறது.
உற்பத்திக்கான தளமாக வீடு
வீட்டுத் தோட்டம், கோழி,ஆடு,மாடு வளர்த்தல், சமைத்தல், தைத்தல், தோய்த்தல், பின்னுதல், வீடு திருத்தல், கைத்தொழில்கள், குழந்தை வளர்ப்பு/பராமரிப்பு, குழந்தைகள் கல்வி, போக்குவரத்துச் சேவைகள் என பல உற்பத்திச் செயற்பாடுகள் வீடு சார்ந்தே நடைபெற்றன, நடைபெறுகின்றன. இதனை முறைப்படி ஆயும் ஒரு துறையாக உருவாகியதே மனைப் பொருளியல் துறை. ஒரு வீட்டை, குடும்பத்தை சிறப்பாக மேலாண்மை செய்ய பல்வேறு அறிவுகள் தேவைப்படுகிறன. அவ்வாறான முதலுதவி, ஊட்டச்சத்து, சுகாதாரம் (hygiene), நிதி மேலாண்மை போன்ற பல்வேறு உட்பிரிவுகளைச் சேர்த்து இது விரிவானது.
அண்மைக் காலமாக வீடுசார் உற்பத்தி குறைந்துள்ளது. பல தரப்பட்ட தேவைகளுக்கும் வெளிச் சந்தையை அல்லது நுகர்வை தங்கி இருக்கும் போக்கு அதிகரித்துள்ளது. இது மனையியல் துறையைப் பெருமளவில் பாதித்துள்ளது. குறிப்பாக உணவு உற்பத்தி, சமைத்தல், தைத்தல், கைத்தொழில்கள் போன்ற அடிப்படை திறன்கள் அடிப்படையிலான கல்வியில் இருந்து நுகர்வுக்கு உதவும் வகையிலான கல்விக்கு இது பல இடங்களில் நகர்ந்துள்ளது.
வெளி இணைப்புகள்
பகுப்பு:மனையியல் பகுப்பு:பயன்பாட்டு அறிவியல் பகுப்பு:கல்வி பகுப்பு:வீடு
Home economics
அழிஞ்சில்
அழிஞ்சில் (Alangium salviifolium) இந்தியப்பகுதியில் காணப்படும் சிறிய வகைத்தாவரம் ஆகும். இதன் வேர்கள், காய், கனி போன்றவை வாத நோய்க்கு ஆயுர்வேதத்தில் பயன்படுகிறது. அது முயல்கள், எலிகள் மற்றும் நாய்கள் கடித்தால் சிகிச்சைக்குப் பயன்படுகிறது.
மேற்கோள்
பகுப்பு:பூக்கும் தாவரங்கள் பகுப்பு:மூலிகைகள்
பூட்டானின் இங்குல்ட்ரம்
நிகுல்ட்ரம் (ngultrum, ஐ.எசு.ஓ 4217 குறியீடு BTN) (திஃசொங்கா: དངུལ་ཀྲམ ) 1974ஆம் ஆண்டு முதல் பூட்டானின்  நாணயமாக உள்ளது. இது 100 செட்ரங்களாக பிரிக்கப்பட்டுள்ளது.
வரலாறு
1960 களின் முற்பகுதியில் பூட்டானிய அரசாங்கம் தனது பொருளாதாரத்தை அபிவிருத்தி செய்தாலும், 1968 இல் பணமாக்குதல் பூட்டான் வங்கியை நிறுவ வழிவகுத்தது. 1974 இல் பண சீர்திருத்தங்கள் நடந்ததால், நகுல்ட்ரம் அதிகாரப்பூர்வமாக 100 சேத்ரம் 1 நகுல்ட்ரமுக்கு சமமாக அறிமுகப்படுத்தப்பட்டது. பூட்டானிய நாணயங்கள் பராமரித்திருந்த இந்திய ரூபாய்க்கு நிகரான பெக்கை நகுல்ட்ரம் தக்க வைத்துக் கொண்டது. [4]
இந்த சொல் சோங்கா நகுல், "வெள்ளி" மற்றும் டிரம் என்பதிலிருந்து உருவானது, இது "பணம்" என்று பொருள்படும் இந்தி கடன் சொல். [5]
நிதி அமைச்சகம் 1974 ஆம் ஆண்டில் முதல் ரூபாய் நோட்டுகளை வெளியிட்டது Nu.1, Nu.5, Nu, 10 மற்றும் Nu.100. இதைத் தொடர்ந்து 1982 ஆம் ஆண்டில் பூட்டானின் ராயல் நாணய ஆணையம் பூட்டானின் மத்திய வங்கியாக நிறுவப்பட்டது, இது 1983 ஆம் ஆண்டில் ரூபாய் நோட்டுகளை வெளியிடும் அதிகாரத்தை எடுத்துக் கொண்டது, நிதி அமைச்சின் அதிகாரத்தை மாற்றியது. [6]
நாணயங்கள்
1974 ஆம் ஆண்டில், அலுமினியம் Ch.5 மற்றும் Ch.10, அலுமினியம்-வெண்கல Ch.20 மற்றும் குப்ரோ-நிக்கல் Ch.25 மற்றும் Nu.1 ஆகியவை அறிமுகப்படுத்தப்பட்டன. Ch.5 சதுரமாகவும், Ch.10 ஸ்காலப் வடிவமாகவும் இருந்தது. 1979 ஆம் ஆண்டில் ஒரு புதிய நாணயம் அறிமுகப்படுத்தப்பட்டது, இதில் வெண்கல Ch.5 மற்றும் Ch.10, மற்றும் குப்ரோ-நிக்கல் Ch.25 மற்றும் Ch.50 மற்றும் Nu.1 மற்றும் Nu.3 ஆகியவை அடங்கும். அலுமினியம்-வெண்கல Ch.25 1979 தேதியும் வெளியிடப்பட்டது. Ch.5 மற்றும் Ch.10 ஆகியவை பெரும்பாலும் புழக்கத்தில் இல்லை. தற்போது நாணயங்கள் Ch.20, Ch.25, Ch.50 மற்றும் Nu.1 ஆகிய பிரிவுகளில் கிடைக்கின்றன.
முந்தைய தொடர்
ஜூன் 2, 1974 இல், பூட்டான் ராயல் அரசாங்கத்தால் Nu.1, Nu.5 மற்றும் Nu.10 குறிப்புகள் அறிமுகப்படுத்தப்பட்டன, அதைத் தொடர்ந்து 1978 ஆம் ஆண்டில் Nu.2, Nu.20, Nu.50 மற்றும் Nu.100. ஆகஸ்ட் 4, 1982 இல், பூட்டான் ராயல் நாணய ஆணையம் இயற்றப்பட்டது, இருப்பினும் ஆர்.எம்.ஏ நவம்பர் 1, 1983 வரை உண்மையான நடவடிக்கைகளைத் தொடங்கவில்லை, மேலும் 1986 வரை அதன் சொந்த குடும்பக் குறிப்புகளை வெளியிடவில்லை.
தற்போதைய தொடர்
2006 ஆம் ஆண்டில், நாணய ஆணையம் அதன் சமீபத்திய தொடர் குறிப்புகளை அறிமுகப்படுத்தியது, இதில் Nu.1, Nu.5, Nu.10, Nu.20, Nu.50, Nu.100, Nu.500, மற்றும் Nu.1000 ஆகிய பிரிவுகளுடன். இந்த குறிப்புகள் ஒரு கலப்பின அடி மூலக்கூறைப் பயன்படுத்துகின்றன.
வெளி இணைப்புகள்
பகுப்பு:ஆசிய நாணயங்கள் பகுப்பு:இந்திய வரலாற்றில் நாணயங்கள்
மனோகர் தாசில்தார்
மனோகர் தாசில்தார் என்பவர் கர்நாடக மாநிலத்தைச் சேர்ந்த ஒரு அரசியல்வாதி ஆவார். இவர் கர்நாடக சட்டமன்றத்திற்கு ஹங்கல் சட்டமன்றத் தொகுதியிலிருந்து மூன்றுமுறை தோ்ந்தெடுக்கப்பட்டுள்ளார்.
வாழ்க்கை
இந்திய தேசிய காங்கிரஸ் கட்சியைச் சாா்ந்தவரான இவர், சித்தாராமைய அமைச்சரவையில் கலால் துறை அமைச்சராக 2015 நவம்பர் முதல் 2016 வரை இருந்தார்.
மேற்கோள்கள்
பகுப்பு:வாழும் நபர்கள் பகுப்பு:கர்நாடக சட்டமன்ற உறுப்பினர்கள்
ஜெரால்ட் பார்ட்ஸ்வெல்
ஜெரால்ட் பார்ட்ஸ்வெல் (Gerald Bardswell, பிறப்பு: திசம்பர் 7 1873, இறப்பு: திசம்பர் 29 1906), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 முதல்தர துடுப்பாட்டப் போட்டிகளில் கலந்து கொண்டுள்ளார். 1894-1902 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெரால்ட் பார்ட்ஸ்வெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1906 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
மண்ணியல்
மண்ணியல் (soil science) என்பது மண் பற்றி ஆயும் கல்வித் துறை ஆகும். இது மண் எப்படி உருவாகிறது, மண்ணின் தன்மைகள், மண்ணை வகைப்படுத்தல், மண்ணை மேலாண்மை உட்பட புவியின் மேற்பரப்பில் இயற்கை வளமாக உள்ள மண்ணைப் பற்றிய ஆய்வு ஆகும். உழவர்கள், பொறியியலாளர்கள், நிலவியலாளர்கள், சூழலியலாளர்கள், உயிரியலாளர்கள் எனப் பல வகைப்பட்டவர்கள் இத் துறையைப் பயன்படுத்துகிறார்கள்.
குறிப்புகள்
பகுப்பு:புவி அறிவியல்கள்
இனப்பெயர்
இனப்பெயர் (ethnonym) என்பது ஒரு இனக்குழுவுக்கு வழங்கப்பட்ட பெயரைக் குறிக்கும். இனப்பெயர்கள் பொதுவாக இரண்டு வகைப்படும். ஒன்று புறப்பெயர். மற்றது தற்பெயர். புறப்பெயர் என்பது பிற இனத்தவரால் ஒரு இனத்தவருக்கு வழங்கப்படும் பெயர். தற்பெயர் என்பது ஒரு இனத்தவர் தாமே தமக்கு வழங்கிக்கொள்ளும் பெயர். எடுத்துக்காட்டாக செருமனியின் பெரும்பான்மை இனத்தவரை ஜெர்மன் (German) என ஆங்கிலத்தில் அழைப்பர். இது அவர்களுக்கு ஆங்கிலேயர் இட்ட பெயர். அதனால், ஜெர்மன் என்பது அவ்வினத்தவரைக் குறிப்பிட வழங்கும் புறப்பெயர். இவ்வினத்தவர் தம்மைத் தாமே டி டொயிச்சென் (die Deutschen) என அழைப்பர். எனவே இது அவர்களைக் குறிக்கும் தற்பெயர்.
தமிழர்
தமிழ் மொழி பேசுவோரைக் குறிக்கும் தமிழர் என்னும் சொல் புறப்பெயரா, தற்பெயரா என்பதில் கருத்து வேறுபாடு நிலவுகிறது. சிலர் இது வடமொழியினர் மொழிக்கு வழங்கிய ’திரவிட’ என்பதே மருவித் தமிழ் ஆனதாகவும் இதில் இருந்தே தமிழர் என்னும் பெயர் தோன்றியது எனவும் கூறுவர். வேறு சிலர் தமிழ் என்பது தமிழ்ச் சொல் என்றும் அதிலிருந்தே தமிழர் என்னும் இனப்பெயர் உருவானது என்பர்.
மேற்கோள்கள்
பகுப்பு:பெயரிடல் மரபு
தமிழ்த்தாய் கோயில், காஞ்சிபுரம்
தமிழ்த்தாய் கோவில் என்பது தமிழ்நாட்டின், காஞ்சிபுரம் மாவட்டம், கூரம் என்ற கிராமத்தில் தமிழ்த் தாய்க்கு அமைக்கப்பட்டுள்ள கோயில் ஆகும்.
குடமுழுக்கு
தமிழ்த்தாய் கோயிலின் கட்டுமான பணிகள் 2011, மே 27 அன்று தொடங்கப்பட்டது. 2014 ஏப்ரல் 5 அன்று திருக்கோயில் கட்டுமானப்பணி முற்றிலும் நிறைவடைந்த நிலையில்,  தமிழ்த்தாய் சிலை பீடத்தில் நிறுவப்பட்டது. பின்னர் 2014 ஏப்ரல் 6 அன்று  குடமுழுக்கு விழா நடைபெற்றது.
ஆர் 23 கிரிமினல்ஸ் டைரி
சான்றுகள்
பகுப்பு:2021 தமிழ்த் திரைப்படங்கள்
பாச மலர்கள்
பாச மலர்கள் (Paasamalargal) 1994 இல் வெளிவந்த தமிழ்த் திரைப்படமாகும். அரவிந்த்சாமி நடித்த இப்படத்தை சுரேஷ்மேனன் இயக்கியிருந்தார்.
தயாரிப்பு
சுரேஷ் மேனனின் நிறுவனத்திற்காக பி. சி. ஸ்ரீராம் படம்பிடித்த தொலைக்காட்சி விளம்பரத்தில் நடித்த பிறகு அஜித் குமார் இத்திரைப்படத்தில் தேர்ந்தெடுக்கப்பட்டார். அமராவதி (1993) படத்திற்குப் பிறகு இரண்டாவது முறையாக அஜித்குமாருக்காக விக்ரம் பின்னணிக்குரல் கொடுத்தார்.
வீரப்பனூர் ஊராட்சி
வீரப்பனூர் ஊராட்சி (Veerappanur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள ஜவ்வாது மலை வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கே. எம். ஜி. கலை மற்றும் அறிவியல் கல்லூரி
கே.எம்.ஜி கலை மற்றும் அறிவியல் கல்லூரி (K.M.G. College of Arts and Science), என்பது தமிழ்நாட்டின், குடியாத்தத்தில் அமைந்துள்ள ஒரு கலை அறிவியல் கல்லூரி ஆகும். இது 1999 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
மகரிசி வித்யா மந்திர் மேல்நிலைப் பள்ளி
மகரிசி வித்யா மந்திர் மேல்நிலைப்பள்ளி என்பது தமிழ்நாட்டின், கிருட்டிணகிரி மாவட்டம் ஒசூரில் உள்ள ஒரு தனியார் பள்ளியாகும். இப்பள்ளி ஒசூரில் சிப்காட் தொழிற் பேட்டையில் அமைந்துள்ளது. 1983ஆம் ஆண்டு 85 மாணவர்களுடன் துவக்கப்பட்ட இப்பள்ளியானது, நடுவண் பாடத்திட்டத்தில் செயல்படுகிறது. 2018 ஆண்டு வாங்கில் இங்கு 6000க்கும் மேற்பட்ட மாணவர்கள் பயில்கின்றனர், மேலும் 250க்கும் மேற்பட்ட ஆசிரியர்கள் பணிபுரிகின்றனர். இப்பள்ளி ஐஎஸ்ஓ தரச்சான்றை பெற்றுள்ளது. இந்தப்பள்ளியில் மாணவர்களின் திறனை வளர்க்கும் விதமாக சாரணர் இயக்கம், இளம் செஞ்சிலுவைச் சங்கம் போன்றவை செயல்பட்டு வருகின்றன.
வெளி இணைப்புகள்
பகுப்பு:கிருஷ்ணகிரி மாவட்டத்திலுள்ள தனியார் பள்ளிகள்
பவல் பீச்
பவல் பீச் (Paul Beech, பிறப்பு: அக்டோபர் 2 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1996-1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவல் பீச் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1965 பிறப்புகள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள்
ராசசமந்த் ஏரி
இராச சமந்த் ஏரி அல்லது இராசசமுத்திர ஏரி (Rajsamand Lake or Rajsamudra Lake) இந்தியாவின் இராசத்தான் மாநிலத்திலுள்ள 17 ஆம் நூற்றாண்டில் கட்டப்பட்ட  ஒரு ஏரி ஆகும்.
ஏரியின் அளவு
இந்த ஏரி சுமார் 1.75 மைல் (2.82 கிமீ) அகலம் 4 மைல்கள் (6.4 கிமீ) நீளம் மற்றும் 60 அடி (18 மீ) ஆழம் கொண்ட  ஏரியாகும். கோமாட்டி, கெல்வா மற்றும் தலி ஆறுகள் வழியாக  கட்டப்பட்டுள்ளது. இது 196 சதுர மைல் (510 கிமீ 2) அளவு நீரைக் கொண்டது.
இந்த ஏரிக்கு கோமி நதியிலிருந்து தான் பிரதானமாக நீர் வருகின்றது.. இங்கு 17 ஆம் நூற்றாண்டில் ஒரு பிரம்மாண்டமான அணை கட்டியெழுப்பப்பட்டது. ஏரியின் தென்முனையில், பெரிய வெள்ளை மாளிகை உருவாக்கப்பட்டுள்ளது. இங்குள்ள ஏரிகளின் நீரைத் தொட்ட பளிங்கு மட்பாண்டங்கள், கல் படிகள் ஆகியவற்றை ஏரிகளின் நீர்  தொடுகின்றன. மகாராணா ராஜ் சிங்கும் அவரது வழித்தோன்றல்களும் துலாடனின் வருடாந்திர நிகழ்ச்சிக்கு ஏற்பாடு செய்த ஐந்து டாரான்கள் (எடையுள்ள வளைவுகள்) உள்ளன. (அரசர்கள் தங்களைத் தங்கத்தில் தங்க வைத்து, பின்னர் பிராமணர்களிடையே அதை பகிர்ந்தளிக்க பயன்படுத்தினர்.) இந்த பணிக்கான பணிகளை மகாராணா ராஜ் சிங்கும் அவரது வழித்தோன்றல்களும் தொடர்ந்து செய்து வந்தனர். 'நாச்சோவுசுகி' (ஒன்பது காடுகள்) என்பது மகாராணா ராஜ் சிங் அவர்களால் கட்டப்பட்டது. இது ஒன்பது மாடிகளைக் கொண்டதாகும். சூரியன், இரதங்கள், தெய்வங்கள், பறவைகள், விரிவான சிற்பங்கள் ஆகியவற்றின் படங்களை இந்த அழகிய செதுக்கப்பட்ட அரங்குகள் அலங்கரிக்கின்றன. மேவாரின் வரலாறு, ராஜ் பிரசாசடி என்று அழைக்கப்பட்ட வரிகள் 27 பளிங்குக் கற்களில் 1017 இல் கற்களில்  பொறிக்கப்பட்டுள்ளது. இது இந்தியாவில் மிக நீளமான செதுக்கல்களில் ஒன்றாக புகழ் பெற்றதாகும்.
இரண்டாம் உலகப் போரின்போது ஆறு ஆண்டுகளுக்கும் மேலாக இந்த ஏரி இம்பீரியல் வான்வழியின் கப்பற்படை தளத்தை உருவாக்கியது. சூரிய அஸ்தமனத்தில், சூரியனின் திடுக்கிடும் ஒளியைக் கொண்டு இருப்பினும் கடந்த மூன்று பத்தாண்டுகளாக நீர்த்தேக்கம் பகுதியில் உள்ள பளிங்குச் சுரங்கத் தண்ணீர், நீரின் வளத்தை சீர்குலைக்க இயலாமல் வைக்கிறது. மழை நீர் இப்போது வேறு வழியிலிருந்து திருப்பப்பட்டு, ஏரி பெரும்பாலும் வறண்ட நிலையில் உள்ளது.
மேற்கோள்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:இராசத்தான் நீர்த்தேக்கங்கள்
ராஞ்சி அறிவியல் மையம்
ராஞ்சி அறிவியல் மையம் (Ranchi Science Centre) இந்தியாவின் சார்க்கண்டு மாநிலத்தில் உள்ள முதல் அறிவியல் காட்சியகம் ஆகும். சார்க்கண்டு அரசின் அறிவியல் மற்றும் தொழில்நுட்பத் துறையின் அறிவியல் மற்றும் தொழில்நுட்பத்திற்கான சார்கண்டு மன்றத்தின் கீழ் உள்ளது. மூலதனச் செலவில் ராஞ்சி நகரை ஒட்டியுள்ள தாகூர் மலைக்கு அருகில் உள்ள சிரௌண்டி கிராமத்தில், சார்கண்டு அரசால் வழங்கப்பட்ட 13 ஏக்கர் நிலப்பரப்பில் 42,000 சதுர மீட்டர் பரப்பளவில் மூன்று நிரந்தர கருப்பொருள் காட்சியகங்களைக் கொண்டு இந்த மையம் அமைக்கப்பட்டுள்ளது. ரூ. 87.5 கோடி அல்லது $1,374,494 செலவினை சார்கண்டு அரசும் இந்திய அரசும் சமமாகப் பகிர்ந்து கொண்டது. இந்த அறிவியல் மையத்தை தேசிய அறிவியல் அருங்காட்சியகங்கள் சபை உருவாக்கியுள்ளது. இது இந்தியா அரசின் கலாச்சார அமைச்சகத்தின் ஒரு பிரிவாகும். இந்த மையம் 29 நவம்பர் 2010 அன்று முதல்வர் அருச்சுன் முண்டாவால் திறந்து வைக்கப்பட்டது. thumb| சார்கண்டு வளங்கள் - ராஞ்சி அறிவியல் மையம்
அறிவியல் பூங்கா
சுமார் 8 ஏக்கர் பரப்பளவில், வரலாற்றுக்கு முந்தைய விலங்குகள், எளிய இயந்திரங்கள், ஒலி, ஒளியியல், ஊசல் மற்றும் நிலையான மாதிரிகள் ஆகியவற்றில் பல ஊடாடும் கண்காட்சிகள் உள்ளன.
பின்னாலஸ்கோட்டை புறக்கொடி அய்யனார் கோயில்
பின்னாலஸ்கோட்டை புறக்கொடி அய்யனார் கோயில் தமிழ்நாட்டில் சிவகங்கை மாவட்டம், பின்னாலஸ்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கன்னிநிலம் (புதினம்)
கதைச்சுருக்கம்
மணிப்பூர் ஆயுதக்கலவரத்தின் பின்னணியில் எழுதப்பட்ட புதினம் இது. நெல்லையப்பன் என்ற இந்திய ராணுவ அதிகாரி மணிப்பூர் போராளியான ஜ்வாலா என்ற இளம்பெண்ணை கைதுசெய்கிறான். அவள் தப்பி ஓடுகையில் அவளை பிடிக்கிறான். அந்தப்பயணம் வழியாக அவ்ர்களுக்குள் காதல் உருவாகிறது. நாடு எல்லைகளைக் கடந்த காதலாக அது மலர்கிறது. இது பரபரப்பு வகை புனைகதை.. வேகமான வாசிப்புக்குரியது. பின்னணியாக மணிப்பூரின் வரலாறும் அரசியலும் சொல்லப்பட்டுள்ளன
பகுப்பு:ஜெயமோகனின் புதினங்கள்
டேவிட் டேவிடார்
டேவிட் டேவிடார் (David Davidar) (பிறப்பு: 27 செப்டம்பர் 1958) ஒரு இந்திய நாவலாசிரியர் மற்றும் வெளியீட்டாளர் ஆவார். அவரால் வெளியிடப்பட்டமூன்று நாவல்கள், தி ஹவுஸ் ஆஃப் ப்ளூ மாங்கோஸ் (2002), தி சோலிவுட் ஆஃப் பேரர்ஸ் (2007) மற்றும் இத்தாக்கா (2011) ஆகியவற்றின் ஆசிரியர் ஆவார். அவரது எழுத்து வாழ்க்கைக்கு இணையாக, டேவாரார் ஒரு கால் நூற்றாண்டு காலமாக வெளியீட்டாளராக இருந்தார். இவர் புது தில்லியில் உள்ள இலக்கிய வெளியீட்டு நிறுவனமான அலிஃப் புக் கம்பெனி இணை நிறுவனர் ஆவார். மேலும் 'பென்க்வின்' நிறுவனத்தில் பணிபுரிந்தவர்.
தனிப்பட்ட வாழ்க்கை
டேவிட் டேவிட் தென்னிந்திய மாநிலமான தமிழ்நாட்டிலுள்ள கன்னியாகுமரி மாவட்டத்தில் நாகர்கோவிலில் பிறந்தார். அவரது தந்தை கேரள மாநிலத்தில் தேயிலைத் தோட்டக்காரராக இருந்தார், அவருடைய தாயார் ஆசிரியராக இருந்தார். டேவிட் கேரளா மற்றும் தமிழ்நாட்டில் வளர்ந்தார், மேலும் இரு மாநிலங்களும் அவரது கற்பனையில் முக்கியத்துவம் வாய்ந்தவை. அவர் ஒரு சகோதரர், ரூத் ஸ்வாமி, ஒரு ஊட்டச்சத்து நிபுணர் மற்றும் மருத்துவர்.
References
பகுப்பு:1958 பிறப்புகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள்
ஊன்று மரையாணி
ஊன்று மரையாணி (anchor bolt) என்பது ஒரு கட்டிடத்தின் அல்லது அமைப்பின் காங்கிறீற்றுப் பகுதியுள் அல்லது கற்கட்டுப் பகுதியுள் தலைப்பகுதி இருக்க, புரியைக் கொண்ட மறுமுனை வெளியே துருத்திக்கொண்டு இருக்கும் படி அமைக்கப்படும் ஒரு உலோக ஆணி ஆகும். இது ஒரு அமைப்புடன் வேறொரு அமைப்பையோ, இயந்திரங்களையோ, வேறு இது போன்றவைகளையோ இணைப்பதற்குப் பயன்படுகின்றது. ஊன்று மரையாணிகளில் பலவகைகள் உள்ளன. இவற்றுட் பல உற்பத்தி நிறுவனங்களின் தனியுரிமையுடன் கூடிய வடிவமைப்புக் கொண்டவை. பொதுவாக இவை அனைத்துமே புரி வெட்டப்பட்ட ஒரு முனையைக் கொண்டவை. இம்முனையில் சுரைகள் மூலம் வேறு பகுதிகளைப் பொருத்த முடியும். ஊன்று மரையாணிகள், பொதுவான கட்டிடங்கள், அணைகள், பல்வேறு பெருவகைக் கட்டுமானங்கள் போன்ற எல்லா வகைக் கட்டுமான வேலைகளிலும் பரவலாகப் பயன்படுகின்றன.
எளிமையான ஊன்று மரையாணிகள் காங்கிறீற்று வார்க்கும்போது வைக்கப்படுவனவாகும். அருகில் உள்ள படத்தில் இருப்பது போல், பெரும்பாலான ஊன்று மரையாணிகள் அறுகோண வடிவான தலையுடன் கூடிய புரியாணிகள் ஆகும். தலைப்பகுதி, காங்கிறீட்டு வார்க்கும்போதே வேண்டிய இடத்தில் வைத்துக் கட்டப்படுகின்றது. வேறு வடிவமைப்புக்களும் உள்ளன. சில வடிவமைப்புக்களில் தலைக்குப் பதிலாக அம்முனை முனை வளைந்து இருக்கும். வார்க்கும்போது வைக்கப்படும் ஊன்று மரையாணிகளே மிகவும் வலுவானவை. ஆனால், வார்க்கும்போது இவற்றைச் சரியான இடத்தில் வைப்பது இலகுவானதல்ல. அதனால், பாரமான இயந்திரங்களை காங்கிறீற்றுத் தளங்களில் பொருத்துவது போன்ற வேலைகளுக்கே பெரும்பாலும் இம்முறை பயன்படுகின்றது. தற்காலத்தில், வார்க்கும்போது ஆணிகளைப் பொருத்த உதவுவதற்காகப் பல வகையான சாதனங்கள் புழக்கத்தில் உள்ளன. இவை பெரும்பாலும் கூட்டு நெகிழிகளினால் செய்யப்பட்டவை.
காங்கிறீட்டு இறுகிய பின்னர் பொருத்துவதற்கு இரண்டு வகையான ஊன்று மரையாணிகள் உள்ளன. இவை பொறிமுறை ஊன்று மரையாணிகள், வேதிமுறை ஊன்று மரையாணிகள் என்பனவாகும். இவற்றுள் வேதிமுறை ஊன்று மரையாணிகள் கூடிய வலுவானவை. எனினும், இவற்றைப் பொருத்துவதில் கூடிய கவனம் தேவை. பிசின் ஊன்று மரையாணிகள் எனவும் அழைக்கப்படும் வேதிமுறை மரையாணிகளில் பெரும்பாலும் இப்பாக்சிப் பிசின்கள் பயன்படுகின்றன.
குறிப்புக்கள்
பகுப்பு:அமைப்பியல் இணைப்புகள்
மகரந்தம்
thumb|right|250px|பல்வேறு தாவரங்களின் மகரந்த மணிகளின் கலவை மின்னணு நுணுக்குக்காட்டியினால் உருப்பெருக்கப்பட்ட தோற்றம். thumb|250px|கள்ளிச்செடி ஒன்றின் பூவையும் அதன் மகரந்தக் காம்பையும் காட்டும் உருப்பெருக்கிய படம்.
மகரந்தம் என்பது, நுண்ணியது முதல், சற்றுப் பருமனானது வரையிலான மகரந்தமணிகளைக் கொண்ட ஒரு தூள் ஆகும். வித்துத் தாவரங்களில், இந்த மகரந்தமணிகளுள் ஆண் பாலணுக்கள் உற்பத்தியாகின்றன. மகரந்த மணிகள் ஒரு பூவில் இருந்து இன்னொரு பூவுக்கு எடுத்துச் செல்லப்படும்போது, பாலணுக்களைப் பாதுகாப்பதற்காக மகரந்த மணிகளைச் சுற்றிக் கடினமான பூச்சு ஒன்று மூடியிருக்கும். பல மணிகள் சேர்ந்த மகரந்தத்தூளை வெறும் கண்ணால் பார்க்க முடியுமானாலும், ஒவ்வொரு சிறுமணியையும் விவரமாகப் பார்ப்பதற்கு உருப்பெருக்கி அல்லது நுண்நோக்கியின் துணை தேவைப்படும்.
மகரந்தத்தின் அமைப்பு
ஒவ்வொரு மகரந்தமணியும் பதியக் கலங்கள், ஒரு பிறப்பாக்கிக் கலம், ஒரு குழாய்க்கரு, ஒரு பிறப்பாக்கிக் கரு என்பவற்றைக் கொண்டிருக்கும். பெரும்பாலான தாவரங்களின் மகரந்த மணி ஒவ்வொன்றிலும் ஒரு பதியக் கலமே இருக்கும். சில தாவரங்களில் பல பதியக் கலங்கள் இருப்பது உண்டு. பிறப்பாக்கிக் கரு பிரிந்து இரண்டு ஆண் பாலணுக் கலங்களை உருவாக்கும். இந்தக் கலக் கூட்டத்தைச் சுற்றி செலுலோசினால் ஆன கலச் சுவர் இருக்கும்.
மகரந்தம் நுண்வித்திக்கலனில் உற்பத்தியாகிறது. மகரந்தமணிகள் பல்வேறு வடிவங்களிலும், அளவுகளிலும், மேற்பரப்புத் தன்மைகளுடனும் காணப்படுகின்றன. பைன் போன்ற தாவரங்களின் மகரந்தமணிகள் சிறகமைப்புக் கொண்டவை. மிகச் சிறிய மகரந்தமணிகள் 6 மைக்குரோமீட்டர் (0.006 மிமீ) விட்டம் கொண்டவை. காற்றினால் பரவும் மகரந்தமணிகள் 90 - 100 மைக்குரோமீட்டர் வரையான விட்டம் கொண்டவையாக இருக்கலாம். மகரந்தம் குறித்த ஆய்வுத்துறை மகரந்தத்தூளியல் எனப்படுகின்றது. இது, தொல்லுயிரியல், தொல்லியல், சட்டமருத்துவத் தடயவியல் போன்ற துறைகளுக்கும் பயனுள்ள ஒரு துறையாக உள்ளது.
மகரந்தமும் படிமமும்
மகரந்தத்தின் ஸ்போரோபோல்லேனின் எனகூடிய வெளிச்சுவர் படிமம் ஆவதற்கு துணை புரிகிறது. இது மற்ற பகுதிகளை அழித்து விடுகிறது. மகரந்தம் குறித்த ஆய்வுத்துறை மகரந்தத்தூளியல், இவ்வாறாகக் கிடைக்கின்ற படிம மகரந்த துகள்களைக்கொண்டு, பழங்கால வாழ்வியல் மாற்றங்களையும் மற்றும் பழங்கால வானியல் காலநிலைகளையும் அறிந்துகொள்ளஉதவுகிறது.
பகுப்பு:பூக்கும் தாவரங்கள் பகுப்பு:தாவர உடற்கூற்றியல் பகுப்பு:தாவர அமைப்பியல் பகுப்பு:மகரந்தத்தூளியல்
கிருஷ்ணலால் சாவேரி
திவான் பகதூர் கிருஷ்ணலால் மோகன்லால் சாவேரி (30திசம்பர் 1868 – 15சூன் 1957) இந்தியாவின் குசராத்தைச் சேர்ந்த ஓர் இந்திய எழுத்தாளரும், அறிஞரும், இலக்கிய வரலாற்றாசிரியரும், மொழிபெயர்ப்பாளரும், நீதியரசரும் ஆவார். இவரது படைப்புகள் குசராத்தி, ஆங்கிலம் மற்றும் பாரசீக மொழிகளில் வெளியிடப்பட்டுள்ளன. சாவேரி குசராத்தி இலக்கிய அமைப்பின் தலைவராக 1931 முதல் 1933 வரை பணியாற்றினார்.
வாழ்க்கை
கிருஷ்ணலால் சாவேரி 1868 ஆம் ஆண்டு திசம்பர் 30 ஆம் தேதி பரூச்சில் கல்வியாளர்களின் குடும்பத்தில் பிறந்தார். இவரது தாத்தா, இரஞ்சோத்தாஸ் கிர்தர்தாஸ் சாவேரி, கல்வித் துறையில் முன்னோடியாக இருந்தார். மேலும், குசராத்தில் கல்வி சேவைகளுக்கு அடித்தளம் அமைத்தார். சாவேரியின் தந்தை மோகன்லால் இரஞ்சோத்லால், சூரத் மாவட்டத்தில் பல ஆரம்பப் பள்ளிகளை நிறுவியவர்களில் ஒருவர்.
பரூச், சூரத்து மற்றும் பவநகர் ஆகிய இடங்களில் பள்ளிப் படிப்பை முடித்த பிறகு, சாவேரி பவநகரில் உள்ள சமல்தாஸ் கலைக் கல்லூரியில் பயின்றார். அங்கு 1888-இல் ஆங்கிலம் மற்றும் பாரசீக மொழிகளில் இளங்கலைப் பட்டம் பெற்றார். 1890-ஆம் ஆண்டில், எல்பின்ஸ்டோன் கல்லூரியில் ஆங்கிலம் மற்றும் பாரசீக மொழிகளில் முதுகலைப் பட்டம் பெற்றார். அங்கு பாரசீக மொழியின் விரிவுரையாளராக பணியாற்றத் தொடங்கினார். 1892-இல் இளங்கலை சட்டப் படிப்பை முடித்த பிறகு, 1893-இல் தனது வழக்கறிஞர் பணியைத் தொடங்கினார். சாவேரி 1903 முதல் 1905 வரை பம்பாய் உயர் நீதிமன்றத்தின் மேல்முறையீட்டுப் பக்கத்தில் பயிற்சி செய்தார். சிறிய காரணங்களின் மாகாண நீதிமன்றத்தில் இவர் 1905 முதல் 1917 வரை நீதிபதியாகவும், 1918 முதல் 1928 வரை தலைமை நீதிபதியாகவும் பணியாற்றினார். சாவேரி பாலன்பூர் மாநில உயர் நீதிமன்றத்தில் தலைமை நீதிபதியாகவும் பணியாற்றினார். link=//upload.wikimedia.org/wikipedia/commons/thumb/3/35/Jaybhikhkhu_accepting_Gold_Medal.png/220px-Jaybhikhkhu_accepting_Gold_Medal.png|வலது|thumb| சாவேரி [[ஜெய்பிக்குக்கு தங்கப் பதக்கம் வழங்குதல்]] 1931 முதல் 1933 வரை குசராத்தி இலக்கிய சங்கத்தின் தலைவராக நியமிக்கப்பட்டார். மூன்று தசாப்தங்களாக போர்ப்ஸ் குசராத்தி சபாவின் தலைவராகவும், பாரதிய வித்யா பவனின் நிறுவன உறுப்பினர்களில் ஒருவராகவும், மும்பை பல்கலைக்கழகத்தின் ஆட்சிமன்றக் குழு உறுப்பினராகவும், ஸ்ரீமதி நதிபாய் தாமோதர் தாக்கர்சே மகளிர் பல்கலைக்கழகத்தின் துணைவேந்தராகவும் இருந்தார். அரசு புத்தகக் குழு மற்றும் பம்பாய் மாகாண சமூக சீர்திருத்த சங்கத்தின் உறுப்பினராகவும், உரிமையியல் வழக்குரைஞர் சங்கத்தின் இணைச் செயலாளராகவும் பணியாற்றினார்.
இறப்பு
இவர் 15 சூன் 1957 அன்று, தனது 88 வயதில், இந்தியாவின் மும்பையில் இறந்தார்.
பணிகள்
link=//upload.wikimedia.org/wikipedia/commons/thumb/9/94/Further_Milestones_In_Gujarati_Literature_second_revised_edition_cover.jpg/150px-Further_Milestones_In_Gujarati_Literature_second_revised_edition_cover.jpg|வலது|thumb|235x235px| பர்தர் மைல்ஸ்டோன் இன் குசராத்தி லிட்ரெச்சர், இரண்டாவது திருத்தப்பட்ட பதிப்பு அட்டை, 1956 பாரசீக மொழியில் ஆழ்ந்த அறிஞரான இவர் இரபீக் மற்றும் அக்கீர் என்ற புனைப்பெயர்களில் எழுதினார். மேலும், இலக்கிய வரலாற்றுத் துறையில் குறிப்பிடத்தக்க பங்களிப்பை வழங்கினார்.
வெளி இணைப்புகள்
பகுப்பு:1957 இறப்புகள் பகுப்பு:1868 பிறப்புகள் பகுப்பு:இந்திய எழுத்தாளர்கள் பகுப்பு:வரலாற்றாசிரியர்கள்
நெல்லித்தோப்பு சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:புதுச்சேரி மாவட்டம்
புவி அறிவியல்
புவி அறிவியல் (Earth science) என்பது புவி தொடர்பான பல கல்வித் துறைகளைக் குறிக்கப் பயன்படும் ஒரு சொல் ஆகும். இன்றுவரை உலகில் மட்டுமே உயிர்கள் வாழ்வதாக நாம் அறிந்திருப்பதாலும், புவி மனித வாழ்விற்கு இன்றியமையாத இடம் என்பதாலும் புவி அறிவியல் சிறப்பாக கவனப்படுத்தப்பட்டு ஆராயப்படுகிறது.
வாள்
வாள் (sword) என்பது பொன்மத்தால் ஆகிய  கூரிய விளிம்பு கொண்ட, நீளமான அலகுடைய வெட்டுவதற்கும், குத்துவதற்கும் பயன்படும் ஓர் ஆயுதம் ஆகும். இதன் துல்லியமான வரையறை கருதப்படும் காலத்தையும் வட்டாரத்தையும் பொறுத்தமைகிறது. இவ்வாயுதம் உலகின் பல நாகரிகங்களிலும் பல நூற்றாண்டுகளாகப் பயன்பட்டது. வாள் ஒரு நீண்ட அலகையும், ஒரு கைப்பிடியையும் கொண்டிருக்கும். இதன் அலகு நேராகவோ வளைவாகவோ அமையலாம். குத்தும் வாட்களின் அலகு முனை கூராகவும் வளையாமல் நேராகவும் அமையும்; வெட்டும் வாளின் அலகு ஒரு பக்கத்திலோ அல்லது இரு பக்கங்களிலுமோ கூரிய விளிம்புகளுடன் வளைந்தும் இருக்கும். வாளின் அலகு விளிம்புகள் வெட்டுவதற்கும், அலகின் கூர்முனை குத்துவதற்கும் ஏற்றவகையிலும் இருக்கும். பெரும்பாலும் வாட்கள் இந்த இருவகைப் பயன்பாட்டுக்கும் ஏற்ப வடிவமைக்கப்படுகின்றன. வாள் போரின் அடிப்படை நோக்கமும், அதன் வடிவமும் பல நூற்றாண்டுகளாகவே மாற்றங்கள் பெரிதும் இன்றி இருந்துள்ளன. எனினும் அதன் நுட்பங்கள், அது பயின்றுவந்த பண்பாடுகள், காலப்பகுதிகள் என்பவற்றைப் பொறுத்து வேறுபட்டுள்ளன. இது முதன்மையாக வாள் அலகின் வடிவமைப்பினதும், அதன் நோக்கத்தினதுமான வேறுபாடுகளால் ஏற்பட்டது ஆகும். தொன்மங்களிலும், இலக்கியத்திலும் வரலாற்றிலும் பல வாள்களுக்குக் கொடுக்கப்பட்ட பெயர்களில் இருந்து அவற்றுக்கிருந்த மதிப்பைப் பற்றி அறிந்துகொள்ள முடிகிறது.
வரலாற்றியலாக, வாள் வெண்கலக் காலத்தில் குத்துவாளில் இருந்து தோன்றியது; மிகப் பழைய வெண்கலக்கால வாள் கி.மு 1600 அளவில் கிடைத்துள்ளது. பிந்தைய இரும்புக் கால வாள் மிகவும் குறுகியதாகவும் பிடியில் குறுக்குக் காப்பு இல்லாமல் அமைந்தது.
வாளைப் பயன்படுத்தும் தேர்ச்சி வாள்போர்க் கலை எனப்பட்டது. தொடக்க புத்தியல் காலத்தில் மேலைநாட்டு வாள் வடிவமைப்பு குத்துவாள், போர்வாள் என இரண்டு வடிவங்களாகப் பிரிந்தது.
உடைவாள் போன்ற குத்தும் கத்திகள் பின் குறுவாளாக மாறின. இவை இலக்கை வேகமாகவும் ஆழமான குத்துக்காயம் ஏற்படும்படியும் வடிவமைக்கப்பட்டன. இவற்றின் நேராக நீண்ட மெல்லிய சமனிலை வடிவமைப்பு இரட்டையர் போரில் அச்சமூட்டுவதக இருந்தது. ஆனால் வெட்டுவதிலும் தறிப்பதிலும் மிக பயனற்றதாக இருந்தது. குறிபார்த்து மேற்கொள்ளுக் குத்து போரை நொடிகளிலேயே முடிவுக்குக் கொண்டுவந்துவிடும்.
பட்டா(ள)க் கத்தியும் அகல்குறுவாளும் போன்ற வளைந்த அலகுகள் கொண்ட வாட்கள் போரிடுவதற்காக மிகவும் கூடுதலான எடையுடன் வடிவமைக்கப்பட்டன. இவை பல பகைவரைக் குதிரை மேலிருந்து வெட்டவும் தலைகளைச் சீவவும் ஏற்றவை. பட்டளக் கத்தியின் வளைந்த அலகின் முனைப்புற எடை போர்க்களத்தில் சமனிலையோடு அச்சமூட்டும் போர்நிகழ்த்த வழிவகுத்தன. இவை கூரிய முனையும் இருபுற வெட்டுவிளிம்பும் கொண்டவை. இவை காலாட்படையில் ஒவ்வொரு வீரராக்க் குடலை ஊடுறுவிச் சாய்க்க பொருத்தமாக அமைந்தன. எனவே இவை 20 ஆம் நூற்றாண்டு வரை தொடர்ந்து பயன்பாட்டில் விளங்கின. அமெரிக்க நாவாய்ப்படை இரண்டாம் உலகப்போர் வரை தன் படைக் கொட்டடையில் இவ்வகை அகல்குறு வாள்களைக் குவித்து வைத்திருந்தது. பின்னர் அவை காடுதிருத்த வழங்கப்பட்டன.
ஐரோப்பாவுக்கு வெளியே வாள்களாக நடுவண்கிழக்குப் பகுதியின் சுசிமிதார் ச்னாவின் தாவோ யப்பானியக் கடானா அகியவை அமைகின்றன. சீனாவின் யியான் இருகூர் விளிம்பு வாளாகும். இது ஐரோப்பிய இரும்ப்புக் கால இருகூர்விளிம்பு கொண்ட வாளாகும்.
பண்டைய வரலாறு
"வாள்கள்" எனக் கருதக்கூடிய ஆயுதங்கள் அல்லது கருவிகள் கி. மு 3300 அளவில் இருந்து கிடைக்கிறது. துருக்கியின் அர்சுலாந்தெப்பேயில் கிடைத்த வாட்கள் ஆர்செனிய வெண்கலத்தால் செய்யப்பட்டிருந்தன. இவை 60 செமீ நீளங்கொண்டவையாக அமைந்தன. இவற்றில் சில வெள்ளியாலாகிய அகட்டுடன் அமைகின்றன.
வெண்கலக் காலம்
வாள் கத்தி அல்லது குறுவாளில் இருந்து படிமலர்ந்த்தாகும். கத்தி ஒருபக்க வெட்டு விளிமபு கொண்ட்து; ஆனால் குறுவாள் இருபுற வெட்டு விளிம்பு கொண்ட்தாகும். நீளமான அலகுகளை செய்யமுடிந்ததும், கி.பி 3 ஆம் நூற்றாண்டின் இறுதிகாலப்பகுதியில் நடுவண் கிழக்குப் பகுதியில் ஆர்செனிய வெண்கலத்தாலான வாள்கள் தோன்றின. பின்னர், காரீய வெண்கல வாட்கள் உருவாகின.
வெண்கலத்தின் இழுவலிமை ஒப்பீட்டளவில் குறைவாக உள்ளதால் 60 செமீ நீளத்தைவிட கூடுதலான நீளத்தில் அவை எளிதாக வளையும் என்பதால் செய்ய முடியவில்லை. குறுவாளில் இருந்து வாள் மிக மெதுவாகப் படிமலர்ந்த்து; வாளென ஐயமின்றி வகப்படுத்தப்பட்ட ஆயுதம் கி.பி 17 ஆம் நூஊற்றாண்டில் மினோவன் கிரீட்டில் கண்டெடுக்கப்பட்டது. இதன் நீளம் 100 செமீ அளவை விடக் கூடுதலாக அமைந்தது. இவை அயேகிய வெண்கலக் காலத்தின் முதல்வகை வாள்களாகும்.
மிக முதன்மையான நெடுநாள் நிலைத்திருந்த ஐரோப்பிய வெண்கல வாள் இரண்டாம் நௌவே வகையாகும் (இவ்வாளை யுலியசு நௌவே முதலில் விவரித்துள்ளதால் பெயரிடப்பட்டுள்ளது), மேலும் இது Griffzungenschwert எனும் "பிடிநாக்கு வாள்" எனவும் வழங்கப்படுகிறது. இவ்வகை கி.பி 13 ஆம் நூற்றாண்டில் தோன்றின. இவை வடக்கு இத்தாலியில் புதைதாழிப் பின்னணியில் கிடைக்கின்றன. இவை இரும்புக்காலம் வரை ஏழு நூற்றாண்டுகளுக்கு நீடித்து நிலைத்துள்ளன. இந்தக் கலகட்ட்த்துக்குள் வளாக்க பொன்மவியல் வெண்கலத்தில் இருந்து இரும்புக்குப் புடைபெயர்ந்தது. என்றாலும் வடிவமைப்பு மாறவில்லை.
இரும்புக் காலம்
இரும்பு கி.பி 13 ஆம் நூற்றாண்டில் வழக்கில் பரவலானது. இதற்கு முன் வாளின் பயன்பாடு அருகியே இருந்தது. இரும்பு போதுமான கரிம அளவைக் கொண்டிருப்பினும் நீர்தெளித்து தணைக்கப்படுவதில்லை. இதுவும் சமட்டலால் வெண்கலத்தைப் போலவே வன்மைபடுத்தப்படுகிறது. இதனால், இரும்பு வாள் வெண்கல வாளைவிட ஒப்பீட்டளவில் சற்றே கூடுதலாக வலிவும் உறுதியும் கொண்டுள்ளது. இவை பயன்பாட்டில் வளைந்து பின் முந்தைய வடிவத்தைப் பெறவல்லவை. இரும்பு எளிதாக உருவாக்கப்படுவதாலும் மலைவான விலையில் ஏராளமாக இரும்பாக்கும் கச்சாப்பொருட்கள் கிடைப்பதாலும் படையில் உள்ள அனவருக்கும் வாள்களைத் தரமுடிந்தது. இருந்தாலும், வெண்கலக்கால எகிப்தியர்கள் வெண்கல வாட்களைக்கூட படையில் இருந்த ஆனைவருக்கும் தந்தனர்.
பண்டைய வாட்கள் இடுகாடுகளில் கிடைக்கின்றன. பிணத்துக்கு வலதே அவை வைக்கப்பட்டன. என்றாலும், இதற்கு விதிவிலக்கும் உண்டு. பல இடங்களில் வாள் பிணத்தின் மீதும் வைக்கப்பட்டுள்ளன.
பல பிந்தைய இரும்புக் காலக் கல்லறைகளில், வாளும் கைப்பிடியும் 180 பாகைக் கோணத்தில் வளைத்து வைக்கப்பட்டுள்ளன. இம்மரபு வாளைக் கொல்லுதல் என வழங்கப்படுகிறது. இதில் இருந்து வாள் அவர்களால் வல்லமையும் திறனும் வாய்ந்த்தாக்க் கருதப்பட்டுள்ளது என்பது விளங்குகிறது.
சடங்குகள்
உலக முழுவதும் போரின்பொழுதும், அரச விழாக்களின் பொழுதும் வாளுக்கு முதன்மை வாய்ந்த பங்குண்டு. தரைப்படையிலும் நாவாய்ப்படையிலும் விழாக்காலங்களிலும் அரசு முடிசூட்டு விழாவிலும் தேசிய சிறப்பு நாட்களிலும் கீழ்நிலையில் தொடங்கி, உயர்மட்ட அளவில் உள்ள போர்வீரர் வரை, பதவிக்கேற்ப சீருடை அணிந்து வாளேந்தி, அணிவகுப்புகளை மேற்கொள்வர். அமெரிக்காவிலும் இந்த சடங்கு முறை உள்ளது. கடற்படை இணைத் தளபதி பதவியைவிட உயர்ந்த பதவி வகிப்பவர், அரச விழாக்களில் வாளேந்தி நிற்பர். பதவி மாற்றம் நிகழும்பொழுதும், வாளைப் பிடித்தபடி இருப்பர். படை அலுவலர் திருமணங்களிலும் சில வேளைகளில் திருச்சவை அல்லது பேராய விழாக்களிலும் கூட சீருடையில் வாள் பயன்படுவதுண்டு.
புறவடிவம்
வாளில் அலகும் கைப்பிடியும் அமைந்திருக்கும்.
வாள் உறை வாள் அலகைப் பயன்படுத்தாதபோது செருகிவைக்கும் உறையாகும்.
அலகு
வாள் அலகுகளின் ஆக்கத்தில் பல்வேறு விரிவான வடிவமைப்புகள் உள்ளன. எதிர் விளக்கப்படத்தில் இடைக்கால ஐரோப்பிய வாள் காட்டப்பட்டுள்ளது.
திறம்பட்ட வெட்டலகுகள் அகலமான முன்பட்டையாக காடிகளுடன் அமைந்திருக்கும். இவை வாள்காடிகள் எனப்படுகின்றன. இவை எடையைக் குறைக்கும் அதேவேளையில் உறுதியையும் குறைக்கும். வெட்டலகுகளின் விளிம்புகள் வாளுக்கு இணையாக அமையும். குத்தலகுகள் தடித்த அலகுடன் சிலவேளைகளில் நடுமுகட்டுடன் உறுதியாக அமைந்திருக்கும். இது நல்ல சரிடுடனும் கூரிய நுனியுடனும் அமைகின்றன.
வெட்டும் வாளின் அலகு குறுங்கோணச் சரிவு விளிம்புடன் அமையும். இது போரில் சண்டiயிடும்போது, விரிகோணச் சரிவு விளிம்புள்ள அலகை விட வேகமாக வாளைத் தரமிழக்கச் செய்துவிடும். மேலும் குறுங்கோணச் சரிவு வாளைன் கூர்மைக்கு முதனமையான காரணி அன்று.
அலகின் மொத்தல் மையத்துக்கும் நுனிக்கும் இடையில் உள்ள பகுதி கருக்கு எனப்படுகிறது. ஈர்ப்பு மையத்துக்கும் கைப்பிடிக்கும் இடையில் உள்ள அலகின் பகுதி வன்கடை எனப்படுகிறது. மொத்தல் மையத்துக்கும் ஈர்ப்பு மையத்துக்கும் இடையில் உள்ள அலகின் பகுதி வாளிடை எனப்படுகிறது.
காப்புக்கு அடியில் தீட்டப்படாமல் உள்ள குறும்பகுதி வாளின் தோள் எனப்படுகிறது. பல வாட்களில் தோள் அமைவதில்லை. சில நீண்ட வாட்களில் தோள்பகுதி பொன்ம உறையோடு அமைந்திருக்கும். நெருங்கிய போரில் வாள்வீரர்கள் இப்பகுதியை உறுதியாக பிடித்துக்கொள்வர். வாளின் தோள்பகுதியில் தொழில்குறி/செய்பவர் குறி அமைந்திருக்கும்.
கைப்பிடியைச் செருகும் அலகின் நீட்சி செருகு அல்லது முளை எனப்படுகிறது.
யப்பானிய அலகுகளில் தொழில்குறி பிடிக்கடிச் செருகில் அமைந்திருக்கும்.
ஒற்றை, இரட்டை விளிம்பின
மேலே விளக்கியது போல, நீள்வாள், அகல்வாள், பெருவாள், காயெலிக் கிளேமோர் வாள் என்பன காலகட்டத்தைச் சார்ந்து ஒவ்வொன்றும் ஒரு குறிப்பிட்ட வாளின் வகையைக் குறிப்பனவாகும்.
வாள்/ஜியான்
பெருபாலான ஆசிய நாடுகளில், வாள் (ஜியான் (jian) 劍, ஜியோம் (geom.) (검), கென் (ken)/சுருகி (tsurugi) (剣), பெடாங் (pedang)) என்பது இரட்டை விளிம்பு நேரலகு ஆயுதமாகும்;  கத்தி அல்லது பட்டாக் கத்தி  (தாவோ (dāo) 刀, தோ (do) (도), தோ (to)/கடானா (katana) (刀), பியாசு (pisau), கோலக் (golok)) ஒற்றை விளிம்பு வாளையே குறிப்பிடும்.
கிர்ப்பான்/காண்டா
சீக்கிய வரலாற்றில், வாளுக்கு உயர்வான மதிப்பு நிலவுகிறது. கிர்ப்பான் எனும் ஒற்றை விளிம்பு வாளும் காண்டா அல்லது தேகா எனும் இரட்டை விளிம்பு வாளும் பண்பாட்டுப் பெருமிதங்களாக கருதப்படுவனவாகும்.
சுரிகை வாள்
தென்னிந்தியாவின் சுரிகை வாள் இரட்டை விளிம்பு வாளாகும். இது கேரளாவின் மரபு வாளாகக் கருதப்படுகிறது. இந்து சமயத்தில் வாள் வேட்டைக் கடவுளாகிய வேட்டக்கொருமகன் ஆயுதமாக வணங்கப்படுகிறது.
பின்கூர்வாளும் பால்சியனும்
ஒற்றை, இரட்டை விளிம்பு வாட்களுக்கு தனி மரபுப் பெயர்கள் உண்ட் என்றாலும் அனைத்தும் சேர்ந்து வாள் எனும் ஒருசொல்லாலேயே வழங்கப்படுகின்றன. எடுத்துகாட்டாக, பின்கூர்வாள் என்பது ஒற்றை விளிம்பு வாளாகும் என்றாலும் அதற்கு பால்சியன் எனும் சிறப்புப் பெயரும் உண்டு.
இருகை வகையின
வரலாறு முழுவதும் பொதுவாக இருகை வாளை விட ஒருகை வாளே வழக்கில் இருந்தது. இதற்கு ஒரே விதிவிலக்கு யப்பானில் இருகஈ வாட்கள் பொதுவான வழக்கில் இருந்துள்ளன என்பதேயாகும்.